**Tesla Energy Operations, Inc.** yw is-adran ynni glân Tesla, Inc. sy'n datblygu, cynhyrchu, gwerthu a gosod systemau cynhyrchu ynni solar ffotofoltäig, cynhyrchion batris storio ynni ac ati i gwsmeriaid.

Sefydlwyd yr adran ar 30 Ebrill 2015, pan gyhoeddodd Prif Swyddog Gweithredol Tesla sef Elon Musk, y byddai'r cwmni'n cymhwyso'r dechnoleg batri a ddatblygodd ar gyfer ceir trydan i system storio ynni cartref o'r enw Powerwall. Yn Nhachwedd 2016, prynodd Tesla SolarCity, mewn cytundeb US$2.6 biliwn, gan ychwanegu cynhyrchu ynni solar at fusnes Tesla Energy. Roedd y fargen hon yn ddadleuol; ar adeg y caffaeliad, dywedwyd fod SolarCity yn wynebu problemau ariannol.

Mae cynhyrchion cynhyrchu pŵer presennol y cwmni'n cynnwys paneli solar (a weithgynhyrchir gan gwmnïau eraill ar gyfer Tesla), to solar Tesla (*Tesla Solar Roof*; system llechi solar), a gwrthdröydd solar Tesla. Mae'r cwmni hefyd yn gwneud system storio ynni ar raddfa fawr o'r enw Megapack. Yn ogystal a hyn, mae Tesla'n datblygu meddalwedd i gefnogi ei gynnyrch.

Yn 2022, defnyddiodd y cwmni systemau ynni solar a oedd yn gallu cynhyrchu 348 megawat (MW), cynnydd o 1% dros 2021, a defnyddio 6.54 gigawat-oriau (GWh) o gynhyrchion batris storio ynni, cynnydd o 62% dros 2021. Cynhyrchodd yr adran $3.91 biliwn mewn refeniw ar gyfer y cwmni yn 2022, cynnydd o 40% dros 2021.

Hanes
-----

### Ehangiad Tesla i fatris storio ynni

 Giga Nevada, ffatri batri Tesla
Wrth i Tesla, Inc. ddatblygu batris ar gyfer ei fusnes ceir trydan, dechreuodd y cwmni hefyd arbrofi gyda defnyddio batris ar gyfer storio ynni. Gan ddechrau yn 2012, gosododd Tesla becynnau batri prototeip (a elwir yn *Powerpack* yn ddiweddarach) yn ffatrioedd rhai o'u cwsmeriaid diwydiannol. Yn Nhachwedd 2013, cyhoeddodd Tesla y byddai'n adeiladu Giga Nevada, ffatri i gynhyrchu batris lithiwm-ion.

Cyflwynwyd brand **Tesla Energy** ar 30 Ebrill 2015 wrth i'r Prif Swyddog Gweithredol Elon Musk gyhoeddi y byddai'r cwmni'n cymhwyso ei dechnoleg batri i system storio ynni cartref o'r enw Powerwall. Adeiladwyd pum cant o unedau peilot yn Ffatri Tesla Fremont a'u gosod yn ystod 2015. Dechreuodd ffatri Giga Nevada gynhyrchiad cyfyngedig o Powerwalls a Powerpacks yn chwarter cyntaf 2016 gan ddefnyddio celloedd batri a gynhyrchwyd mewn mannau eraill, a dechreuodd mas-gynhyrchu'r celloedd yn Ionawr 2017. Nid yw'r dechnoleg batri hon yn arloesi o'r hyn sydd ar gael yn y farchnad ond, yn ôl Musk, cynigiodd y cwmni gynnyrch sy'n hawdd ei osod, yn fwy deniadol, yn llai costus a gellir ei drwsio a'i uwchraddio'n hawdd hefyd.

### Tesla'n prynu SolarCity

Sefydlodd y brodyr Peter a Lyndon Rive, cefndryd Prif Swyddog Gweithredol Tesla, Elon Musk, SolarCity yn 2006 i werthu a gosod systemau cynhyrchu ynni solar yn ogystal â chynnyrch a gwasanaethau cysylltiedig eraill i gwsmeriaid. Awgrymodd Musk y syniad o greu cwmni solar i'r brodyr Rive ac yn ddiweddarach gwasanaethodd fel cadeirydd SolarCity.

Ym Mehefin 2014, ymrwymodd SolarCity i adeiladu ail ffatri, o'r enw Giga Efrog Newydd yn Buffalo, Efrog Newydd, a fyddai'n adeiladu celloedd ffotofoltäig ac a fyddai'n deirgwaith maint y ffatri weithgynhyrchu ffotofoltäig fwyaf yn yr Unol Daleithiau.

Erbyn 2016, roedd SolarCity wedi gosod systemau ynni solar ar gyfer dros 325,000 o gwsmeriaid ac roedd yn un o'r cwmnïau gosod paneli a llechi solar mwyaf yn yr Unol Daleithiau.

Ar y cyntaf o Awst 2016, cyhoeddodd Tesla y byddai'n caffael SolarCity am $2.6 biliwn. Cenhadaeth Tesla ers ei sefydlu yw "cyflymu trawsnewid y byd i ynni cynaliadwy"  Dywedodd Musk y byddai'r pryniant yn hyrwyddo cenhadaeth Tesla trwy helpu'r byd i symud o economi hydrocarbon mwyngloddio a llosgi tuag at economi trydan solar.  Arweiniodd y cyhoeddiad hwn at ostyngiad o fwy na 10% ym mhris stoc Tesla.

Cymeradwywyd y cynnig yn Awst 2016. Pleidleisiodd dros 85% o gyfranddalwyr Tesla a SolarCity dros y caffaeliad gan gwbwlhau'r cytundeb ar 21 Dachwedd 2016.

Mae model busnes Tesla Energy yn seiliedig ar wneud eu systemau "y gost leiaf yn yr Unol Daleithiau." Yn 2021 roedd y cwmni'n gwerthu systemau $2 y wat ar gyfer paneli solar cyn nawdd y treth ffederal. Dywed Tesla fod y model busnes wedi'i alluogi trwy ddileu costau gwerthu o ddrws i ddrws, hysbysebu, a phrydlesu. Mae'r newid yn y model busnes wedi cael ei feirniadu am lai o gymorth i gwsmeriaid. Dywedodd cwsmeriaid eu bod yn aros wythnosau am atebion i e-byst a'u bod wedi profi oedi hir i gamau gweinyddol gael eu cwblhau.

Yn 2022, gwerthodd y cwmni systemau ynni solar a oedd yn gallu cynhyrchu 348 megawat (MW), cynnydd o 1% dros 2021, a 6.54 gigawat-awr (GWh) o ynni batri, sef cynnydd o 62% dros 2021. Codwyd ffatri Megapack y cwmni yn Lathrop, California, a (cyhoeddwyd hyn yn Hydref 2021). Cynhyrchodd y ffatri $3.91 biliwn o refeniw ar gyfer y cwmni yn 2022, cynnydd o 40% dros 2021.

Cynnyrch a gwasanaethau
-----------------------

Mae Tesla Energy'n datblygu, yn adeiladu, yn gosod ac yn gwerthu systemau cynhyrchu ynni solar, cynnyrch storio ynni batri, yn ogystal â chynnyrch a gwasanaethau cysylltiedig eraill i gwsmeriaid preswyl, masnachol a diwydiannol.

### Cynnyrch ynni solar

 Gosod paneli solar
Mae Tesla Energy yn gwerthu ac yn gosod paneli solar traddodiadol ar doeau presennol, y mae'r cwmni'n eu galw'n "systemau solar ôl-osod" (*retrofit solar systems*) yn hytrach na Llechi Solar. Yn wahanol i gynnyrch eraill y cwmni, nid yw Tesla Energy yn adeiladu ei baneli solar ei hun. Ers Ebrill 2022 roedd y cwmni'n defnyddio paneli solar brand Tesla a adeiladwyd o dan gontract gan QCells. Yn flaenorol, defnyddiodd Tesla baneli Panasonic fel rhan o bartneriaeth rhwng y cwmnïau nes i Panasonic adael y busnes solar yn Ionawr 2021.

Mae'r cwmni'n canolbwyntio'n bennaf ar gwsmeriaid preswyl sy'n prynu'r system gydag arian parod neu gyllid. Mae Tesla Energy hefyd yn cynnig systemau i gwsmeriaid masnachol yng Nghaliffornia.

#### To Llechi Solar Tesla

 To Llechi Solar Tesla
Mae Tesla Energy'n cynhyrchu, gosod a gwerthu cynnyrch llechi solar y mae'n ei alw'n "*Tesla Solar Roof"*. Mae llechi solar yn baneli solar bach sy'n ffurfio arwyneb y to cyfan ac yn edrych fel llechi neu deils to. Mae'r cwmni'n honni bod To Solar yn costio llai na gosod to newydd gyda phaneli solar a bod y gwydr tymherus y gwneir y teils ohono yn fwy gwydn na theils to safonol. Dadorchuddiwyd y cynnyrch gyntaf yn Awst 2016, ond dim ond ym Mawrth 2020 y llwyddodd Tesla i ddechrau masgynhyrchu'r To Solar.

Mae adroddiad a ryddhawyd ym Mawrth 2023 yn amcangyfrif bod Tesla wedi gosod tua 3,000 o doeau solar yn yr Unol Daleithiau ers lansio'r cynnyrch yn 2016, ymhell o dan y rhagamcanion gwerthiant cychwynnol. Nodwyd mewn adroddiadau eraill bod perchnogion tai sy'n cofrestru ar gyfer y To Solar yn aml yn cael eu rhoi ar restrau aros hir.

#### Gwrthdröydd Solar Tesla

 Gwrthdröydd Solar Tesla
Yn Ionawr 2021, cyflwynodd y cwmni ei wrthdröydd (*inverter*) solar ei hun. Dywed y cwmni fod y Tesla Solar Inverter yn adeiladu ar y dechnoleg a ddatblygodd ar gyfer y Powerwall a gwrthdroyddion o fewn ceir trydan. Fel y Powerwall a cheir Tesla, mae'r gwrthdröydd solar yn gallu derbyn diweddariadau dros y we yn otomatig. Rhoddodd EnergySage, gwefan-canllaw prynwyr solar, sgôr o "dda iawn" i’r Tesla Solar Inverter, gan ganmol y ddyfais ond gan nodi hefyd bod y raddau effeithlonrwydd a'r gwarant o 12.5 mlynedd ar ei hôl hi o gymharu ag arweinwyr y diwydiant.

Erbyn 2023 fodd bynnag cyflwynwyd fersiwn newydd o'r gwrthdröydd mewn pedwar maint: 3.8 kW, 5 kW, 5.7 kW, a 7.6 kW AC. Mae gan bob un effeithlonrwydd o 98%.

Mae Powerwall+ Tesla, a gyflwynwyd yn Ebrill 2021, yn cynnwys Gwrthdröydd Solar Tesla integredig.

### Storio ynni batri

#### Tesla Powerwall

 Dau ddyfais Tesla Powerwall 2 wedi'u "pentyrru" ochr-yn-ochr mewn cartref yn Efrog Newydd
Mae'r Tesla Powerwall yn ddyfais storio ynni batri lithiwm-ion y gellir ei hailwefru ar gyfer storio ynni yn y cartref. Gall Powerwall 2 storio 13.5 cilowat-awr ar gyfer hunan-ddefnydd solar, symud llwyth amser defnydd, a phŵer wrth gefn pan eith y grid i lawr.

Gall system Powerwall gynnwys hyd at 10 Powerwall a gellir cyfuno'r Powerwall + gyda'r Powerwalls traddodiadol. Mewn ardaloedd lle mae codau adeiladu'n caniatáu, gall hyd at dri o'r dyfeisiau hyn gael eu "pentyrru" blaen wrth gefn i gymryd llai o le.

#### Tesla Megapack

Mae'r Tesla Megapack yn ddyfais storio ynni batri lithiwm-ion y gellir ei hailwefru ar raddfa fawr ac a gaiff ei defnyddio gan fusnes neu gwmni cyfleustodau trydan megis Octopus.

Yn 2023 gallai'r Megapack storio hyd at 3 megawat-awr ac fe'i hadeiladir fel arfer fel rhan o orsaf bŵer storio batri, a gellir ei ddefnyddio ar gyfer llyfnhau cyflenwad ynni adnewyddadwy, cymorth foltedd, cynhwysedd, cefnogaeth, microgridiau, rheoleiddio amledd, a rheoli foltedd.

Cyfeiriadau
-----------

Dolenni allanol
---------------

* Gwefan swyddogol



1. ↑  Terdiman, Daniel (June 25, 2015). "How Tesla's Commercial Batteries Have Changed The Future...For Winemakers?". *Fast Company*. US. Archifwyd o'r gwreiddiol ar September 24, 2022. Cyrchwyd May 29, 2016.
2. ↑  "2013: Tesla Motors may make its own batteries". *Mercury News*. November 15, 2014. Archifwyd o'r gwreiddiol ar August 13, 2016. Cyrchwyd August 1, 2016.
3. ↑  Savov, Vlad (November 6, 2013). "Tesla's solution to battery shortages is to build its own 'giga factory'". *theverge.com*. Archifwyd o'r gwreiddiol ar August 11, 2017. Cyrchwyd August 1, 2016.
4. ↑  "Tesla Unveils Model 3". Tesla. March 31, 2016. Archifwyd o'r gwreiddiol ar March 9, 2021. Cyrchwyd April 1, 2016.
5. ↑  Johnston, Adam (January 8, 2016). "Tesla Starts Off 2016 By Producing & Delivering Powerwall". *CleanTechnica*. Archifwyd o'r gwreiddiol ar January 8, 2017. Cyrchwyd January 6, 2017.
6. ↑  Randall, Tom (January 4, 2017). "Tesla Flips the Switch on the Gigafactory". *Bloomberg.com*. Archifwyd o'r gwreiddiol ar January 4, 2017. Cyrchwyd January 4, 2017.
7. ↑  Daim, Tugrul U.; Meissner, Dirk (2020). *Innovation Management in the Intelligent World: Cases and Tools* (yn Saesneg). Cham, Switzerland: Springer Nature. t. 234. ISBN 978-3-030-58300-2.
8. ↑  Walsh, Bryan (April 17, 2008). "Green Start-Up Companies: Solarcity". *Time Magazine*. Archifwyd o'r gwreiddiol ar May 11, 2021. Cyrchwyd May 11, 2021.
9. ↑  Kanellos, Michael (February 15, 2008). "Newsmaker: Elon Musk on rockets, sports cars and solar power". *cnet* (yn Saesneg). Archifwyd o'r gwreiddiol ar January 29, 2014. Cyrchwyd May 11, 2021.
10. ↑  Smith, Aaron (June 17, 2014). "Elon Musk's sunny plans for Buffalo". CNNMoney. Archifwyd o'r gwreiddiol ar October 9, 2017. Cyrchwyd December 13, 2020.
11. ↑  "2013 Top 250 Solar Contractors". *Solar Power World*. Archifwyd o'r gwreiddiol ar October 10, 2017. Cyrchwyd April 19, 2015.
12. ↑  "Tesla to buy SolarCity in $2.6 billion stock deal". *CNBC* (yn Saesneg). 2016-08-01. Cyrchwyd 2023-06-19.
13. ↑  Desjardins, Jeff (April 28, 2018). "Here's what the future of Tesla could look like". *Business Insider*. Archifwyd o'r gwreiddiol ar May 1, 2018. Cyrchwyd January 22, 2020.
14. ↑  Eisenstein, Paul A. (Aug 2, 2016). "Tesla-SolarCity Deal Promises Vast Synergies: But Can It Deliver?". *NBC News* (yn Saesneg). Cyrchwyd 2023-05-01.
15. ↑  Bergen, Mark (2016-06-21). "Tesla's stock drove off a cliff after the SolarCity bid was announced". *Vox* (yn Saesneg). Cyrchwyd 2023-05-01.
16. ↑  "Tesla Has Won Antitrust Approval to Buy SolarCity". *Fortune* (yn Saesneg). Reuters. August 25, 2016. Archifwyd o'r gwreiddiol ar April 20, 2021. Cyrchwyd May 11, 2021.
17. ↑  Stevens, Tim (August 1, 2016). "Tesla and SolarCity confirm merger in $2.6BN stock deal". *CNET* (yn Saesneg). Archifwyd o'r gwreiddiol ar May 9, 2021. Cyrchwyd May 12, 2021.
18. ↑  "Tesla's Acquisition of SolarCity Receives Shareholder Approval" (yn en-US) (Press release). November 17, 2016.. Adalwyd May 12, 2021.
19. ↑  Ohnsman, Alan (November 17, 2016). "Early Christmas Present For Elon Musk As Shareholders Bless Tesla-SolarCity Merger". *Forbes* (yn Saesneg). Archifwyd o'r gwreiddiol ar August 3, 2017. Cyrchwyd May 12, 2021.
20. ↑  Gray, Chris (July 24, 2020). "Tesla Reports it Tripled Solar Roof Installations in Q2". *Roofing Contractor* (yn Saesneg). Archifwyd o'r gwreiddiol ar May 17, 2021. Cyrchwyd May 12, 2021.
21. ↑  Shahan, Zachary (September 13, 2020). "Elon Musk Explains Why Tesla Solar Power Is So Cheap". *CleanTechnica* (yn Saesneg). Archifwyd o'r gwreiddiol ar October 3, 2020. Cyrchwyd October 16, 2020.
22. ↑  Martin, Chris (May 24, 2016). "Why Lease When You Can Own? Rooftop Solar Facing Tough Question". *Bloomberg News* (yn Saesneg). Archifwyd o'r gwreiddiol ar May 10, 2021. Cyrchwyd May 12, 2021.
23. ↑  Asher Hamilton, Isobel; Cooban, Anna; Shalvey, Kevin (May 21, 2021). "Ghosted by Tesla: Customers say Tesla's ultrasleek, expensive Solar Roofs and panels come with nightmare customer service, often leaving them with unanswered calls and emails for months on end". *Business Insider* (yn Saesneg). Archifwyd o'r gwreiddiol ar May 23, 2021. Cyrchwyd May 24, 2021.
24. ↑  Ali, Iqtidar (2023-02-01). "Tesla's 40 GWh Megafactory in Lathrop is quickly ramping up production". *Tesla Oracle* (yn Saesneg). Cyrchwyd 2023-06-20.
25. ↑  Kane, Mark (January 26, 2023). "Tesla Energy Generation And Storage Business: Q4 2022 Results". *InsideEVs* (yn Saesneg). Cyrchwyd 2023-06-19.
26. ↑  Kane, Mark (October 21, 2021). "Tesla Builds 40 GWh Megapack Factory To Increase Volume 10x". *InsideEVs* (yn Saesneg). Cyrchwyd 2023-06-19.
27. ↑  Scully, Jules (2023-01-26). "Tesla 2022 solar installs inched up to 348MW". *PV Tech* (yn Saesneg). Cyrchwyd 2023-04-20.
28. ↑  Hanley, Steve (August 12, 2016). "Elon Musk & SolarCity CTO Peter Rive Announce "Solar Roof" (Not "Solar On The Roof")". *CleanTechnica* (yn Saesneg). Archifwyd o'r gwreiddiol ar May 12, 2021. Cyrchwyd May 12, 2021.
29. ↑  "Complete review of Tesla solar panels: are they worth it?". *Solar Reviews* (yn Saesneg). April 14, 2022. Archifwyd o'r gwreiddiol ar July 7, 2022. Cyrchwyd June 26, 2022.
30. ↑  "Japan's Panasonic to end solar panel production - domestic media". *Reuters* (yn Saesneg). January 31, 2021. Archifwyd o'r gwreiddiol ar February 8, 2021. Cyrchwyd February 8, 2021.
31. ↑  Milman, Oliver (August 19, 2016). "Elon Musk leads Tesla effort to build house roofs entirely out of solar panels". *The Guardian* (yn Saesneg). ISSN 0261-3077. Archifwyd o'r gwreiddiol ar December 20, 2016. Cyrchwyd December 19, 2016.
32. ↑  DiClerico, Daniel (November 2, 2016). "Here's How Much Tesla's New Solar Roof Could Cost". *Consumer Reports*. Archifwyd o'r gwreiddiol ar November 20, 2016. Cyrchwyd November 20, 2016.
33. ↑  Etherington, Darrell (October 25, 2019). "Tesla's new Solar Roof costs less than a new roof plus solar panels, aims for install rate of 1K per week". *TechCrunch* (yn Saesneg). Archifwyd o'r gwreiddiol ar March 4, 2023. Cyrchwyd May 12, 2021.
34. ↑  Greg (April 3, 2021). "Is a Tesla Solar Roof or Regular Roof a Better Buy? We Find Out". *That Tesla Channel* (yn Saesneg). Archifwyd o'r gwreiddiol ar May 28, 2022. Cyrchwyd March 30, 2022.
35. ↑  Lambert, Fred (March 16, 2020). "Tesla achieves solar roof production of 1,000 per week, but can they install them?". *Electrek* (yn Saesneg). Archifwyd o'r gwreiddiol ar May 8, 2020. Cyrchwyd April 20, 2020.
36. ↑  "Tesla Solar Roof deployments miss expectations". *Wood Mackenzie* (yn Saesneg). March 30, 2023. Cyrchwyd April 5, 2023.
37. ↑  Mooney, MaryElizabeth (2023-03-30). "Tesla Solar Panels: What You Need To Know | EnergySage". *EnergySage Blog* (yn Saesneg). Cyrchwyd 2023-06-14.
38. 1 2  "What Tesla's Inverter Means For Solar". *EnergySage* (yn Saesneg). January 14, 2021. Archifwyd o'r gwreiddiol ar May 12, 2021. Cyrchwyd May 11, 2021.
39. ↑  "Tesla 7.6 kW". *EnergySage*. Archifwyd o'r gwreiddiol ar July 20, 2021. Cyrchwyd July 20, 2021.
40. ↑  "Tesla Solar Inverter Technical Specifications". *Tesla, Inc*. May 12, 2023. Cyrchwyd June 16, 2023.
41. ↑  "System Design | Powerwall Support". *Tesla Energy* (yn Saesneg). Archifwyd o'r gwreiddiol ar July 20, 2021. Cyrchwyd July 20, 2021.
42. ↑  Debord, Matthew (May 1, 2015). "Elon Musk's big announcement: it's called 'Tesla Energy'". *Business Insider*. Archifwyd o'r gwreiddiol ar May 5, 2015. Cyrchwyd June 11, 2015.